17.11.2022
EL
Επίσημη Εφημερίδα της Ευρωπαϊκής Ένωσης
C 437 A/7
viii) εργονομία· ix) ιατρική και υγεία του ανθρώπου (επαγγελματική ιατρική, νοσηλευτική, παραϊατρική, φυσιοθεραπεία, κινησιολογία, οστεοπαθητική).
γ) Η εξειδικευμένη εκπαίδευση που αναφέρεται στο σημείο 3.3.3 στοιχείο α) ανωτέρω θα λαμβάνεται υπόψη, εάν αντιστοιχεί σε τουλάχιστον 136 ώρες συνολικής εκπαίδευσης και σχετίζεται άμεσα με τον τομέα 3.
Παραδείγματος χάρη: σύμβουλος πρόληψης ή εργαζόμενη/-ος με ειδική αρμοδιότητα σε θέματα ασφάλειας, εργονομίας ή ψυχοκοινωνικών κινδύνων· συντονιστής/-ρια ακτινοπροστασίας ή ασφάλειας κ.λπ.
Για τους σκοπούς του παρόντος σημείου, μία ημέρα ισοδυναμεί με οκτώ ώρες κατάρτισης.
δ) Η επαγγελματική πείρα που αναφέρεται στο σημείο 3.3.3 στοιχείο α) περιπτώσεις i) έως vi) ανωτέρω θα θεωρείται συναφής εάν συνδέεται άμεσα με τη φύση των καθηκόντων στον τομέα 3, όπως αναφέρονται στο παράρτημα I της παρούσας προκήρυξης, και έχει αποκτηθεί σε έναν ή περισσότερους από τους ακόλουθους τομείς: i) υγεία και ασφάλεια στην εργασία ή επαγγελματική υγιεινή· ii) έλεγχος κτιρίων, διαχείριση εγκαταστάσεων ή συντονισμός εργασιών· iii) μηχανολογία πυροπροστασίας ή διαχείριση της ασφάλειας· iv) εργονομία· v) ευημερία και ψυχοκοινωνικοί κίνδυνοι· vi) επιχειρησιακό περιβάλλον (επιστημονικά εργαστήρια, εγκαταστάσεις δοκιμών κ.λπ.)· vii) συστήματα διαχείρισης της υγείας και της ασφάλειας· viii) αξιολογήσεις κινδύνου στον χώρο εργασίας.
4. ΔΙΑΔΙΚΑΣΙΑ ΕΠΙΛΟΓΗΣ
4.1.
Επισκόπηση των διαδικασιών του διαγωνισμού Ο παρών διαγωνισμός θα διοργανωθεί με βάση τα ακόλουθα στάδια: — Αίτηση (βλ. ενότητα 4.3.1 κατωτέρω). — Προεπιλογή: δοκιμασίες κατανόησης (βλ. ενότητα 4.3.2 κατωτέρω). — Έλεγχος επιλεξιμότητας (βλ. ενότητα 4.3.3 κατωτέρω). — Κέντρο αξιολόγησης (βλ. ενότητα 4.3.4 κατωτέρω): i) δύο δοκιμασίες για την αξιολόγηση των γενικών ικανοτήτων: εξέταση συγκεκριμένων περιπτώσεων και συνέντευξη αξιολόγησης ικανοτήτων βάσει συγκεκριμένων καταστάσεων, ii) μία δοκιμασία για την αξιολόγηση των σχετικών με τον τομέα ικανοτήτων: συνέντευξη για θέματα σχετικά με τον τομέα. — Έλεγχος δικαιολογητικών εγγράφων και κατάρτιση εφεδρικών πινάκων προσλήψεων (βλ. ενότητα 4.3.5 κατωτέρω).
Ο τρόπος διεξαγωγής (εξ αποστάσεως / με φυσική παρουσία) των δοκιμασιών, καθώς και άλλες απαραίτητες λεπτομέρειες και οδηγίες θα διευκρινιστούν στις επιστολές πρόσκλησης για τις δοκιμασίες.
Εάν οι δοκιμασίες διεξαχθούν με φυσική παρουσία, η EPSO θα διασφαλίσει ότι οι όροι υπό τους οποίους οι υποψήφιες/-οι συμμετέχουν στις δοκιμασίες συνάδουν με τις συστάσεις των αρμόδιων αρχών δημόσιας υγείας (Ευρωπαϊκό Κέντρο Πρόληψης και Ελέγχου Νόσων και άλλες διεθνείς, ευρωπαϊκές και εθνικές αρχές).
Για τις δοκιμασίες κατανόησης και την εξέταση συγκεκριμένων περιπτώσεων, οι υποψήφιοι/-ες πρέπει να κλείσουν ημερομηνία ακολουθώντας τις οδηγίες που θα λάβουν από την EPSO.
Κατά κανόνα, η EPSO προτείνει διάφορες ημερομηνίες για τις δοκιμασίες κατανόησης και μία ημερομηνία για την εξέταση συγκεκριμένων περιπτώσεων, κατά την οποία οι υποψήφιες/-οι μπορούν να συμμετάσχουν στις εν λόγω δοκιμασίες.
Υπάρχει περιορισμός όσον αφορά τις χρονικές περιόδους κράτησης ημερομηνίας και διενέργειας των δοκιμασιών.